**Atbildes uz jautājumiem par**

**1.2.1.1. “Atbalsts jaunu produktu attīstībai un internacionalizācijai” trešo kārtu.**

**(*****Papildināts 16.04.2025.*)**

**Izmantotie saīsinājumi:**

**Aģentūra** – Centrālā finanšu un līgumu aģentūra

**Atlases nolikums** – Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.1. pasākuma “Atbalsts jaunu produktu attīstībai un internacionalizācijai” trešās projektu iesniegumu atlases kārtas nolikums[[1]](#footnote-2)

**Kritēriju piemērošanas metodika -** Atlases nolikuma pielikums “Projektu iesniegumu vērtēšanas kritēriji un to piemērošanas metodika”1

**Aizpildīšanas metodika –** Atlases nolikuma pielikums “Projekta iesnieguma aizpildīšanas metodika”1

**SAM MK noteikumi** – Ministru kabineta 2024.gada 22.oktobra noteikumi Nr.663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi”[[2]](#footnote-3)

**Komisijas regula 651/2014** - Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ[[3]](#footnote-4)

**RIS3 -** Latvijas Viedās specializācijas stratēģija

**TGL -** Tehnoloģiju gatavības līmeņi

**GNU –** grūtībās nonācis uzņēmums

Saturs

[1. Vispārīgi jautājumi 3](#_Toc193878908)

[2. Projekta iesniedzējs un sadarbības partneri 5](#_Toc193878909)

[3. Projekta īstenošana 7](#_Toc193878910)

[3.1. Publiskā finansējuma intensitāte 7](#_Toc193878911)

[3.2. Projekta darbību uzsākšana 8](#_Toc193878912)

[4. Vērtēšana un lēmumu pieņemšana 8](#_Toc193878913)

[4.1. Vienotais izvēles kritērijs Nr.2.2. 8](#_Toc193878914)

[4.2. Kvalitātes kritēriji Nr.4.1. un Nr.4.2. 8](#_Toc193878915)

[4.3. Kvalitātes kritēriji Nr.4.6.3. 11](#_Toc193878916)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | *Jautājums uzdots 12.03.2025. seminārā:* Duāls pielietojums, vai primārs var būt militārs pielietojums? Cik ļoti jāfokusējas uz vienu vai otru pielietojumu? Vienlīdzīgi vai arī var primāri aprakstīt militāru pielietojumu, bet īsāk – civilo pielietojumu? | *Atbilde sniegta 12.03.2025. seminārā*Duāla jeb divejāda pielietojuma produkti un tehnoloģijas ir produkti un tehnoloģijas, kuras var izmantot gan civilām, gan militārām vajadzībām. Kritēriju piemērošanas metodikā nav noteikts cik procentuāli projekta iesniegumā ir jāapraksta civilais pielietojums, cik militārais pielietojums. Ņemot vērā, ka šī pasākuma ietvaros ir paredzēts sniegt atbalstu jauna vai būtiski uzlabotā duālā pielietojuma produkta vai tehnoloģijas atbilstībai aizsardzības un drošības jomas vajadzībām definētajām inovāciju un tehnoloģiju attīstības nacionālajām prioritātēm, tad ir būtiski projektā koncentrēties uz inovāciju, kas būs atbilstoša aizsardzības jomas vajadzībām. |
| 1.2. | *Jautājums uzdots seminārā:* Komisijas regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 25. panta 6. punktā NEREDZU "d" APAKŠPUNKTU…? | *Atbilde sniegta 12.03.2025. seminārā*Lai oficiālajā Eiropas Savienības tīmekļa vietnē redzētu pilno versiju Eiropas Komisijas 2014. gada 17. jūnija Regulai (ES) [651/2014](https://eur-lex.europa.eu/legal-content/LV/TXT/?uri=CELEX%3A32014R0651), nepieciešams atrast un uzspiest “Pašreizējā konsolidētā versija: 01/07/2023”, attiecīgi tad būs iespēja arī redzēt un saturiski iepazīties ar 25.panta 6.punkta “d” apakšpunktu. Vienlaikus, Komisijas regulas Nr.651/2014 25. panta 6. punkta “d” apakšpunkta prasības definētas SAM MK noteikumu 40. punktā. |
| 1.3. | *Jautājums uzdots seminārā:* Vai varētu vēlreiz paskaidrot par maksimālo atbalsta summu mazajam uzņēmuma balstoties uz tā apgrozījumu? | *Atbilde sniegta 12.03.2025. seminārā*SAM MK noteikumu 9.punkts paredz, ka maksimāli pieļaujamais finansējums viena projekta ietvaros ir 1 000 000 euro no projekta ietvaros attiecināmajām izmaksām, t.sk. arī mazajam komersantam, kas atbilst visiem SAM MK noteikumu 14.punktā noteiktajiem nosacījumiem.Attiecībā par uzņēmuma apgrozījumu, Kritēriju piemērošanas metodikas kvalitātes kritērijs Nr.4.2. nosaka, ka, lai saņemtu minimālo nepieciešamo punktu skaitu, projekta iesniedzēja **apgrozījumam pēdējā gada laikā ir jābūt vismaz divas reizes lielākam kā projektā plānotajam publiskajam finansējumam** vai jauniem komersantiem ja projekta iesniedzēja apgrozījums pēdējā gada laikā ir 300  000 *euro.* |
| 1.4. | *Jautājums uzdots rakstiski:* Atsaucoties uz telefonsarunu, vēlējos noskaidrot par programmas 1.2.1.1. Atbalsts jaunu produktu attīstībai un internacionalizācijai nolikuma punktu nr. 2 “Jaunam komersantam, kas reģistrēts Latvijas Republikas Komercreģistrā ne ilgāk kā trīs gadus kopš projekta iesnieguma iesniegšanas dienas un veic aktīvu saimniecisko darbību, šī nolikuma 1.2. un 1.3. apakšpunktā minētās prasības var nepiemērot.” Jautājums, kas šajā izpratnē ir domāts ar “veic aktīvu saimniecisko darbību”? | *Atbilde sniegta rakstiski:*Ar “aktīvu saimniecisko darbību” 1.2.1.1. pasākuma trešās kārtas ietvaros tiek saprasta komersanta reāla un nepārtraukta darbība konkrētajā nozarē, kas var izpausties dažādos veidos – tai skaitā, pētniecības un attīstības (R&D) aktivitātēs, produktu izstrādē, testēšanā, prototipu izveidē, kā arī finanšu rādītājos, piemēram, apgrozījumā, darba samaksā un citos.Lai pārliecinātos par komersanta “aktīvu saimniecisko darbību” tiek izmantota publiskajās (Lursoft) un Valsts ieņēmumu dienesta datu bāzēs pieejamā informācija. Ja minētajās datu bāzē ir pieejama informācija par uzņēmuma darbību, komersants uzskatāms par aktīvu saimnieciskās darbības veicēju. Ja informācija nav pieejama, jauns komersants var iesniegt papildus informāciju, piemēram, bankas izdruku, veiktos maksājumus un citu.Jauna komersanta vērtēšanā tiek izmantota 1.2.1.1. pasākuma trešās kārtas projektu iesniegumu vērtēšanas kritēriju piemērošanas metodika, kur tiek vērtēta gan komersanta atbilstība valsts atbalsta nosacījumiem, gan finanšu, administrēšanas un īstenošanas kapacitāte un citi faktori, kas apliecina jauna komersanta atbilstību projekta īstenošanai. |
| 1.5. | *Jautājums uzdots rakstiski:* 2. Par MK noteikumu 2.2. punktu: *“jauns komersants - komersants, kas reģistrēts Latvijas Republikas Komercreģistrā ne ilgāk kā trīs gadus kopš projekta iesnieguma iesniegšanas dienas un veic aktīvu saimniecisko darbību”*. Kā precīzi tiek definēta “aktīva saimnieciska darbība” - vai tas ir, piemēram, darījumu skaits noteiktā periodā? | *Atbilde sniegta rakstiski:*Ar “aktīvu saimniecisko darbību” 1.2.1.1. pasākuma trešās kārtas ietvaros tiek saprasta komersanta reāla un nepārtraukta darbība konkrētajā nozarē, kas var izpausties dažādos veidos – tai skaitā, pētniecības un attīstības (R&D) aktivitātēs, produktu izstrādē, testēšanā, prototipu izveidē, kā arī finanšu rādītājos, piemēram, apgrozījumā, darba samaksā un citos.Lai pārliecinātos par komersanta “aktīvu saimniecisko darbību” tiek izmantota publiskajās (Lursoft) un Valsts ieņēmumu dienesta datu bāzēs pieejamā informācija. Ja minētajās datu bāzē ir pieejama informācija par uzņēmuma darbību, komersants uzskatāms par aktīvu saimnieciskās darbības veicēju. Ja informācija nav pieejama, jauns komersants var iesniegt papildus informāciju, piemēram, bankas izdruku, veiktos maksājumus un citu. |
| Flag1 with solid fill1.6. | *Jautājums uzdots rakstiski:* Lūdzam skaidrojumu par iespējamiem ierobežojumiem attiecībā uz projekta iesniedzēja pamatdarbības jomu. Vai projekta iesniedzējs, kura galvenā saimnieciskā darbība ir saistīta ar tirdzniecību (pārsvarā eksportu), var tikt uzskatīts par atbilstošu, ja tas var pierādīt pietiekamu kapacitāti projekta administrēšanai, īstenošanai un līdzfinansēšanai? Nav taču noteikts, ka projekta iesniedzējam ir jābūt ražotājam? | *Atbilde sniegta rakstiski:*SAM MK noteikumu Nr.663 24.punkta nosaka, ka atbalstu projekta iesniedzējam un sadarbības partnerim nepiešķir šādām nozarēm un darbībām:* ieroču un munīcijas tirdzniecībai (Saimniecisko darbību statistiskās klasifikācijas Eiropas Kopienā 2.1. redakcija (turpmāk – NACE 2.1. red.) klase 47.63 "Sporta aprīkojuma mazumtirdzniecība");
* azartspēlēm un derībām (NACE [2.1](https://likumi.lv/ta/id/355886#n2.1). red. [92. nodaļa](https://likumi.lv/ta/id/355886#n92) "Azartspēles un derības");
* tabakas izstrādājumu ražošanai un tirdzniecībai (NACE 2.1. red. 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība" un klase 47.92 "Specializētas mazumtirdzniecības starpniecības pakalpojumi");
* alkohola tirdzniecībai (NACE 2.1. red. klase 46.34 "Dzērienu vairumtirdzniecība", klase 47.25 "Dzērienu mazumtirdzniecība" un klase 47.92 "Specializētas mazumtirdzniecības starpniecības pakalpojumi");
* operācijām ar nekustamo īpašumu (NACE 2.1. red. M sadaļa "Operācijas ar nekustamo īpašumu", grupa 68.1 "Operācijas ar savu nekustamo īpašumu un būvniecības projektu attīstīšana", klase 68.31 "Starpniecības pakalpojumi operācijās ar nekustamo īpašumu" un klase 68.32 "Citas operācijas ar nekustamo īpašumu uz līguma pamata vai par atlīdzību");
* atkritumu savākšanai, apstrādei un izvietošanai, materiālu pārstrādei (NACE 2.1. red. grupa 38.3 "Atkritumu likvidēšana bez resursu atgūšanas");
* Komisijas regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 1. panta 2. punkta "c" un "d" apakšpunktā noteiktajām neatbalstāmajām darbībām.

Komisijas regulas Nr.651/2014 1. panta 2. punkta “c” un “d” apakšpunkti neaizliedz piešķirt atbalstu eksportējošiem uzņēmumiem kā tādiem, bet ierobežo konkrētu eksportam tieši veltītu pasākumu finansēšanu (piemēram, reklāmu ārvalstīs, izplatītāju meklēšanu u.tml.).Papildus noradām, ja projekta iesniedzējs vai sadarbības partneris darbojas kādā no neatbalstāmajām nozarēm, kas minētas šo noteikumu [24. punktā](https://likumi.lv/ta/id/355886-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju#p24), komercdarbības atbalstu drīkst piešķirt tikai tad, ja atbalstāmās darbības un ar to īstenošanu saistītās finanšu plūsmas tiek skaidri nodalītas no citu darbības nozaru darbībām un finanšu plūsmām, nodrošinot, ka finansējuma saņēmējs izslēgtajās nozarēs negūst labumu no komercdarbības atbalsta. |
| Projekta iesniedzējs un sadarbības partneri |
| 2.1. | *Jautājums uzdots 12.03.2025. seminārā:* Vai projekta pieteikumu var iesniegt universitāte? | *Atbilde sniegta 12.03.2025. seminārā*Universitāte šajā pasākumā nevar būt projekta iesniedzējs, jo SAM MK noteikumu 14.punkts paredz, ka pasākuma ietvaros projekta iesniegumu var iesniegt komersants, kas ir reģistrēts Latvijas Republikas Komercreģistrā un atbilst konkrētiem nosacījumiem, kas ietverti 14.punkta apakšpunktos.Pasākuma ietvaros universitāte projekta īstenošanā var piedalīties kā sadarbības partneris ar kuru projekta iesniedzējs plāno īstenot projektu un ir noslēdzis sadarbības līgumu, vai arī universitāte projektā var tikt piesaistīta kā ārpakalpojuma sniedzēja, kas uz pakalpojuma līguma pamata veic projekta iesniedzēja uzdevumā kādu ekspertīzi. |
| 2.2. | *Jautājums uzdots 12.03.2025. seminārā:*Vai projektu var iesniegt personu apvienība? | *Atbilde sniegta 12.03.2025. seminārā*SAM MK noteikumu 14.punkts paredz, ka pasākuma ietvaros projekta iesniegumu var iesniegt komersants, kas ir reģistrēts Latvijas Republikas Komercreģistrā un atbilst konkrētiem nosacījumiem, kas ietverti 14.punkta apakšpunktos. Attiecīgi fiziskā persona (individuālais komersants) vai komercsabiedrība (personālsabiedrība un kapitālsabiedrība), kas ierakstīta komercreģistrā.  |
| 2.3. | *Jautājums uzdots 12.03.2025. seminārā:*Ārvalstu sadarbības partneris. Kādas prasības nepieciešamas nodrošināt, lai partneris sadarbības projekta ietvaros tiktu skaitīts kā Sadarbības partneris? Kā var kvalitātes kritērijā Nr.4.6.3. saņemt punktus, ja tiek piesaistīts ārvalstu partneris?  | *Atbilde sniegta 12.03.2025. seminārā*Atbilstoši SAM MK noteikumu nosacījumiem projekts var tikt īstenots efektīvā sadarbībā ar ārvalstu sadarbības partneri ar kuru noslēgts sadarbības līgums vai nodomu protokols atbilstoši SAM MK noteikumu 20.1 punktam, t.i., minētajā līgumā vai nodomu protokolā ir iekļauta šāda informācija:* sadarbības mērķus un principus;
* kritērijus, kas pamato sadarbības efektivitāti atbilstoši Komisijas regulas Nr. 651/2014 2. panta 90. punktā noteiktajai definīcijai, ja attiecināms;
* plānoto kopējo sadarbības projekta finansējumu, un katra sadarbības partnera projekta daļas finansējumu;
* projekta finanšu plūsmas nodrošināšanas kārtību;
* tiesību uz projekta rezultātiem (tai skaitā intelektuālā īpašuma tiesību) sadalījumu proporcionāli katra sadarbības partnera ieguldījumam projekta īstenošanā;
* sankcijas, ja netiek izpildītas sadarbības līgumā minētās saistības.

Ja projekta īstenošanā tiek piesaistīti ārvalstu sadarbības partneri ar kuriem noslēgts sadarbības līgums un tiek izpildīti SAM MK noteikumu 40.punktā noteiktie nosacījumi, tad var palielināt projekta publiskā finansējuma intensitāti atbilstoši SAM MK noteikumu 39.punktā noteiktajiem procentiem. Papildus norādām, ka ārvalstu sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem. Attiecīgi partneri nepretendē uz publiskā finansējuma atbalstu un viņu ieguldījums nav jāpierāda un par to nav jāatskaitās Aģentūrai.Vēršam uzmanību, ka saskaņā ar Komisijas regulas Nr. 651/2014 2. panta 90. punktā noteikto “efektīvas sadarbības” definīciju, līgumpētījumus un pētniecības pakalpojumu sniegšanu neuzskata par sadarbības veidiem.Ja projekta ietvaros ar ārvalstu partneri netiek slēgts sadarbības līgums vai nodoma protokols par kopīga projekta īstenošanu, tad projekta ietvaros šis sadarbības partneris netiek klasificēts kā Sadarbības partneris, bet gan kā ārvalstu partneris no kura uz pakalpojuma līguma pamata tiek iegādāts pakalpojums vai iegādāta prece. Attiecīgi projekta iesniedzējs minētās izmaksas iekļauj projekta budžetā kā attiecināmas izmaksas, ja tās atbilst SAM MK noteikumu 27.punktā noteiktajām izmaksām.Kritēriju piemērošanas metodikā kvalitātes apakškritērijā Nr.4.6.3. 1 punkts tiek piešķirts, ja projekta rezultāts būs ar starptautisku raksturu (pielietojumu) un projekta izstrādē tiks iesaistīti ārvalstu partneri. Attiecīgi, lai saņemtu šajā kritērijā 1 punktu, jānodrošina viena no šādām prasībām:* projekta iesniedzējs ir noslēdzis sadarbības līgumu vai nodomu protokolu, atbilstoši SAM MK noteikumu 20.1 punktam un projektu īstenos sadarbībā ar ārvalstu partneri;
* projekta iesniedzējs uz pakalpojuma līguma pamata no ārvalstu partneriem iegādājas pakalpojumu, piesaisa personālu vai uz nomas līguma pamata izmanto pētniecības aprīkojumu un infrastruktūru, kas ir ārvalstu partneru īpašumā, tādējādi palīdzot sasniegt pētniecības projektā definētos rezultātus un mērķus starptautiskā mērogā, veicinot iesaisti jaunos starptautiskos projektos, vai palīdzot sasniegt citus definētos rezultātu rādītājus saistībā ar dalību starptautiskajās iniciatīvās.

Lai apliecinātu projekta starptautisko raksturu un sadarbību ar ārvalstu partneriem, projekta iesniedzējs iesniedz nodomu protokolu vai citu līdzvērtīgu dokumentu, kas apliecina sadarbības aktivitātes ar projekta ārvalstu partneri/-iem, skaidri norādot arī partnera/-u iesaistes lomu projektā.Vēršam uzmanību, ka punkti par komponentes vai preces, detaļas iegādi no ārvalstu partnera netiek piešķirti. |
| 2.5. | *Jautājums uzdots rakstiski:* Precizējot jautājumu, vai projektu var iesniegt personu apvienība, skaidrojāt, ka *“pasākuma ietvaros projekta iesniedzējs ir komersants, kas reģistrēts Latvijas Republikas Komercreģistrā. Attiecīgi fiziska persona (individuālais komersants) vai komercsabiedrība (personālsabiedrība un kapitālsabiedrība), kas ierakstīta komercreģistrā”*.No tā secinām, ka pilnsabiedrība ([https://www.ur.gov.lv/lv/registre/uznemumu-vai-komersantu/pilnsabiedriba/](https://eur04.safelinks.protection.outlook.com/?url=https%3A%2F%2Fwww.ur.gov.lv%2Flv%2Fregistre%2Fuznemumu-vai-komersantu%2Fpilnsabiedriba%2F&data=05%7C02%7Csintija.tropa%40cfla.gov.lv%7C31ba1629b22a441c88ee08dd62e9e3d2%7Cc2d02fb61e644741866ff8f5689ca39a%7C0%7C0%7C638775478906886309%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=OAfM%2Fe1YNLPOdp90uGBHBJENTCCab5%2FGWBPfEtWVyD8%3D&reserved=0)) un komandītsabiedrība ([https://www.ur.gov.lv/lv/registre/uznemumu-vai-komersantu/komanditsabiedriba/](https://eur04.safelinks.protection.outlook.com/?url=https%3A%2F%2Fwww.ur.gov.lv%2Flv%2Fregistre%2Fuznemumu-vai-komersantu%2Fkomanditsabiedriba%2F&data=05%7C02%7Csintija.tropa%40cfla.gov.lv%7C31ba1629b22a441c88ee08dd62e9e3d2%7Cc2d02fb61e644741866ff8f5689ca39a%7C0%7C0%7C638775478906904981%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=GySiBPXwpAj4arGXafxUN1zpFamDVaq2Uhw1H2SQgrs%3D&reserved=0)), kas ir personālsabiedrības, var iesniegt projektu? | *Atbilde sniegta rakstiski:*Saskaņā ar Komerclikumā noteikto personālsabiedrības, t.i., pilnsabiedrības un komandītsabiedrības, ir Latvijas Republikas Komercreģistrā reģistrēti komersanti, kuras mērķis ir komercdarbības veikšana.SAM MK noteikumu Nr.663 14.punkts nosaka, ka projekta iesniedzējs, kurš pēc projekta iesnieguma apstiprināšanas ir finansējuma saņēmējs, ir komersants, kas ir reģistrēts Latvijas Republikas Komercreģistrā un atbilst visiem 14.punkta apakšpunkta nosacījumiem.Vēršam uzmanību, ka personālsabiedrībām tiek noteikta uzņēmuma kategorija, kā arī tiek vērtēts grūtībās nonākuša uzņēmuma (turpmāk – GNU) statuss, vērtējot finanšu rādītājus visai saistīto/ partneruzņēmumu grupai. Ņemot vērā, ka personālsabiedrībām gada pārskati tiek veidoti pēc citādiem principiem nekā individuālajiem komersantiem un kapitālsabiedrībām, tad vērtēšanas pieeja uzņēmuma kategorijas un GNU noteikšanā ir mazliet citādāka, līdz ar to aicinām nepieciešamības gadījumā šajā jautājumā sazināties ar Valsts atbalsta nodaļas kolēģi Cintiju Ripu epasts: cintija.ripa@cfla.gov.lv, telefons: +371 26011716.  |
| Projekta īstenošana |
|  **Publiskā finansējuma intensitāte** |
| 3.1.1. | *Jautājums uzdots 12.03.2025. seminārā:* Vai  Lielā statusa projekta iesniedzējam un sadarbības partnerim atbalsta intensitātes tiek noteiktas atbilstoši katra uzņēmuma faktiskajam  MVU statusam?  | *Atbilde sniegta 12.03.2025. seminārā*Projekta iesniedzējam un sadarbības partnerim tiek noteikta atbalsta intensitāte atbilstoši katra MVU statusam. Attiecīgi vidējās svērtās publiskā finansējuma intensitātes aprēķins veicams atbilstoši atlases nolikuma [5. pielikumā](https://www.cfla.gov.lv/lv/media/18861/download?attachment) pievienotajai formai, ievadot informāciju gan par projekta iesniedzēja, gan sadarbības partnera attiecināmajām izmaksām un intensitātēm sadalījumā pa pētniecības darbībām.Papildus norādām, ka Aģentūras tīmekļvietnē pie atlases dokumentācijas ir pieejams informatīvais materiāls, kurā ir sniegts detalizētāks skaidrojums, kā pareizi aizpildīt atlases nolikuma 5.pielikumu ([Vidējās svērtās publiskā finansējuma intensitātes aprēķināšanas metodika](https://www.cfla.gov.lv/lv/media/18891/download?attachment)). |
| Flag1 with solid fill3.2.2. | *Jautājums uzdots rakstiski:* Lūdzu skaidrot, kāpēc nolikumā nav atsauces uz regulas 25. panta 6. punkta b) apakšpunkta ii) ievilkumu? Redzu, ka attiecīga atsauce ir uz intensitātes palielināšanu, ja tiek īstenota efektīva sadarbība - par šo jautājumu nav.Apskatot pieteikuma pielikumu par vidējās intensitātes aprēķinu, ir redzams, ka pamatojumam par intensitātes palielināšanu, ir iespējams izvēlēties regulas 25. panta 6. punkta b) apakšpunkta ii) ievilkumu. | *Atbilde sniegta rakstiski:*Attiecībā par Atlases nolikuma 5.pielikumu “[Projekta vidējās svērtās publiskā finansējuma intensitātes aprēķināšana](https://www.cfla.gov.lv/lv/media/19658/download?attachment)”, informēju, ka   šajā pielikumā ir konstatēta tehniska neprecizitāte, proti, norādītā atsauce uz “b) apakšpunktu ii)punkts”  šī pasākuma ietvaros nav aktuāla, līdz ar to ir veikti nepieciešamie precizējumi minētajā pielikumā. |
| Flag1 with solid fill3.2.3. | *Jautājums uzdots rakstiski:* Lūdzu skaidrot, vai 1.2.1.1 3. kārtas projektu atlasē ir iespējams paaugstināt atbalsta intensitāti, paredzot zinātnisko rakstu publicēšanu brīvpiekļuves formā/žurnālos? | *Atbilde sniegta rakstiski:*SAM MK noteikumu 38.puntks neparedz iespēju atbalsta intensitāti palielināt saskaņā ar Komisijas regulas Nr. 651/2014 25. panta 6. punkta "b" apakšpunkta ii) punktu, proti, finansējuma intensitāti nevar palielināt, ja projekta rezultātus plaši izplata konferencēs, publikācijās, brīvi pieejamās krātuvēs vai ar bezmaksas vai atvērtā pirmkoda programmatūras palīdzību. |
| **Projekta darbību uzsākšana** |
| 3.2.1. | *Jautājums uzdots 12.03.2025. seminārā:* Vai projekta darbības var uzsākt ar 2027.gadu pēc projekta iesnieguma apstiprināšanas?  | *Atbilde sniegta rakstiski:*SAM MK noteikumu 44.punkts nosaka, ka projektu īsteno saskaņā ar noslēgto līgumu par projekta īstenošanu, bet ne ilgāk kā līdz 2029.gada 31.decembrim.Norādām, ka gan atsevišķu projektu, gan kopējais atbalsta programmas ieviešanas progress ir tiešā veidā saistīts ar Latvijas uzņemtajām saistībām Eiropas Savienības struktūrfondu ietvaros. Eiropas Savienības kohēzijas politikas programma 2021.–2027.gadam ietvaros ir definēti atbalsta programmas sasniedzamie rādītāji par kuru izpildes progresu ir jāinformē Eiropas Komisija un kam proporcionāli ir piesaistīts arī publiskā finansējuma apjoms. Līdz ar to, jebkādas būtiskas novirzes no sākotnēji plānotajiem termiņiem var radīt riskus programmas mērķu sasniegšanai un finansējuma apguvei. Ņemot vērā minēto, projekta īstenošana un no tā izrietošās darbības jāuzsāk uzreiz pēc projekta iesnieguma apstiprināšanas. Projekta darbību uzsākšana 2027. gadā nav atbalstāma. |
| Vērtēšana un lēmumu pieņemšana |
| **Vienotais izvēles kritērijs Nr.2.1.** |
| Flag1 with solid fill4.1.1. | *Jautājums uzdots rakstiski:* Izskatot nolikumu, ir papildus radušies šādi jautājumi:1. SAM MK 14.5. punkts nosaka, ka pretendentam nav grūtībās nonākuša komersanta statusa (tai skaitā saistīto uzņēmumu grupas līmenī) saskaņā ar Komisijas regulas Nr. [651/2014](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%3A32014R0651&data=05%7C02%7Csintija.tropa%40cfla.gov.lv%7C33c04ff57621444b94fd08dd76a053f8%7Cc2d02fb61e644741866ff8f5689ca39a%7C0%7C0%7C638797153327546079%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C80000%7C%7C%7C&sdata=LvVvXRzqriQNkGQlvFZVgH9HrCtgr%2FRx3BGYSGcJxyY%3D&reserved=0) 2. panta 18. punktu;

Ņemot vērā, ka pretendents ir grupas uzņēmums, vai vērtējot šo kritēriju tiek ņemts vērā grupas konsolidētais pārskats vai konkrētā uzņēmuma dati? | *Atbilde sniegta rakstiski:*GNU pazīmes tiks vērtētas atbalsta pretendentam - uzņēmumam individuāli un arī atbalsta pretendenta saistīto uzņēmumu grupai, kurā tiks iekļauti arī paša atbalsta pretendenta dati. Ja ir pieejams uzņēmuma grupas konsolidētais gada pārskats, tad nosakot, vai uzņēmuma grupa nav GNU, tiks ņemti vērā pēdējā noslēgtā gada pārskata konsolidētie dati (konsolidētajam gada pārskatam jābūt iesniegtam atbilstoši likumdošanā noteiktajiem termiņiem).Iespējamas šādas situācijas:* Ja gan pēc konsolidētā pārskata datiem uzņēmumu grupai, gan pēc individuāliem uzņēmuma datiem atbalsta pretendentam nav GNU pazīmes, atbalsts tiek piešķirts;
* Ja pēc konsolidētā pārskata datiem uzņēmumu grupai ir GNU statuss, bet pēc individuāliem uzņēmuma datiem atbalsta pretendentam nav GNU pazīmes, atbalsts netiek piešķirts;
* Ja pēc konsolidētā pārskata datiem uzņēmumu grupai nav GNU pazīmes, bet pēc individuāliem uzņēmuma datiem atbalsta pretendentam ir GNU pazīmes, atbalsts netiek piešķirts;
* Ja atbalsta pretendents, individuāli vērtējot, atbilst GNU pazīmēm un pēc konsolidētā pārskata datiem uzņēmumu grupa arī atbilst GNU pazīmēm, atbalsts netiek piešķirts.
 |
| **Vienotais izvēles kritērijs Nr.2.2.** |
| 4.2.1. | *Jautājums uzdots rakstiski:* Jautājums par Stimulējošo ietekmi, vai var noslēgt līgumus pirms projekta iesniegšanas Aģentūrā?  | *Atbilde sniegta rakstiski:*Ja tiek noslēgts līgums pirms projekta iesnieguma iesniegšanas Aģentūrā, tad līgumā ir obligāti jāiekļauj atliekošie nosacījumi, piemēram, līgums stājas spēkā pēc projekta pieteikuma iesniegšanas Aģentūrā, Līgums stājas spēkā pēc Aģentūras pozitīva lēmuma pieņemšanas – datums nav konkretizēts, līgums stājas spēkā konkrētā datumā – atlikta līguma spēkā stāšanās, piemēram, 01.06.2025.Vēršam uzmanību, ja tiek konstatēts, ka projekts neatbilst stimulējošās ietekmes nosacījumiem saskaņā ar Komisijas regulas Nr.651/2014 6.punktam, tad projekta pieteikums ir noraidāms. |
| **Kvalitātes kritēriji Nr.4.1. un Nr.4.2.** |
| 4.3.1. | *Jautājums uzdots rakstiski:*  Atlases nolikumā 2.punktā minēts, ka 1.2. un 1.3.apakšpunktu prasības var nepiemērot:  *1.2.       tā mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā;* *1.3.       tā apgrozījuma apjoms pēdējā noslēgtā finanšu gada laikā līdz projekta iesnieguma iesniegšanai Projektu portālā ir vismaz divas reizes lielāks par plānoto publisko finansējumu;*  Taču Kritēriju piemērošanas metodikā kvalitātes kritērijā Nr.4.2 pie piemērošanas ir rakstīts, ka, - pirmkārt, ja nesaņem vismaz 4 punktus šajā kritērijā, tad projektu noraida,  - otrkārt, lai saņemtu vismaz 4 punktus, jaunajam komersantam jāuzrāda 300000 *euro* apgrozījums (vismaz 300000? līdz 300000?), nerunājot par projekta budžetu kā tādu.   Vai varu palūgt skaidrojumu šim? Jo kopumā, ja šis noteikums saglabājas, tad nedomāju, ka ir daudz jauno komersantu kas vispār kvalificējas šim punktam jo pieņemu, ka reti kuram jaunam uzņēmumam pirmajos 3 gados ir 300 000 *euro* apgrozījums.  | *Atbilde sniegta 28.02.2025. rakstiski*SAM MK noteikumu 14.punkts paredz, ka pasākuma ietvaros projekta iesniegumus iesniedz projekta iesniedzējs, kurš pēc projekta iesnieguma apstiprināšanas ir finansējuma saņēmējs un atbilst konkrētiem nosacījumiem, kas ietverti 14.punkta apakšpunktos. Savukārt SAM MK noteikumu 15. punktā paredzēts īpašs izņēmums attiecībā uz jauniem komersantiem, nosakot, ka projekta iesniedzējam, kas atbilst jauna komersanta statusam, šo noteikumu 14.2.apakšpunktā (*t.i. tā mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā*) un 14.3.apakšpunktā (*t.i. tā apgrozījuma apjoms vidēji pēdējo triju gadu laikā līdz projekta iesnieguma iesniegšanai KPVIS ir vismaz divas reizes lielāks par plānoto publisko finansējumu*) minēto prasību var nepiemērot. SAM MK noteikumu 14.3.apakšpunkta regulējums ir ietverts Kritēriju piemērošanas metodikā kvalitātes kritērija Nr.4.2. detalizācijā, paredzot nosacījumus konkrēta punktu skaita iegūšanai. Kritēriju piemērošanas metodikas kvalitātes kritērija Nr.4.2. piemērošanas skaidrojumā norādīts: *“Ja vērtējums ir zemāks par 4 punktiem, tad projekta iesniegumu noraida”*. Vienlaikus metodikas kritēriju kopsavilkumā ietverts SAM MK noteikumu 15. punktā paredzētais izņēmums, nosakot,  ka *“Minimālais punktu skaits izslēdzošajos kritērijos jauniem komersantiem – 2**(Jauniem komersantiem var nepiemērot kritēriju “Projekta iesniedzēja mēneša vidējā bruto darba samaksa darbiniekiem, nav mazāka par mēneša vidējās bruto darba samaksas apmēru tautsaimniecībā iepriekšējā gadā” un “Projekta iesniedzēja apgrozījums pēdējā gada laikā līdz projekta iesnieguma iesniegšanai”)*. No minētajām tiesību normām redzams, ka, metodikas projektu iesniegumu kvalitātes kritērija Nr.4.2. apraksts uzskatāms par vispārīgo tiesību normu, kas attiecībā uz projekta iesniedzējiem, kas atbilst jauna komersanta statusam, jāvērtē kopsakarā ar speciālo normu - metodikas projektu iesniegumu kritēriju kopsavilkumā ietverto skaidrojumu.Vērtējot tiesību normas to kopsakarā, secināms, ka gadījumā, kad projekta iesniedzējs, kas atbilst jauna komersanta statusam, nevar nodrošināt metodikas projektu iesniegumu kvalitātes kritērijos 4.2. noteiktās minimālās prasības, minētie kritēriji var netikt piemēroti saskaņā ar SAM MK noteikumu 15.punktu un līdz ar to projekta iesniegums netiek noraidīts, ja minētā kritērija vērtējums ir 0. Savukārt, gadījumā, kad minētā projekta iesniedzēja finanšu rādītāji ir pietiekami, lai izpildītu metodikā iekļautās prasības (t.i. ja projekta iesniedzēja, kas atbilst jauna komersanta statusam, apgrozījums pēdējā gada laikā ir bijis vismaz 300  000 EUR) punkti minētajos kritērijos tiek piemēroti atbilstoši iekļautajam kritēriju piemērošanas skaidrojumam, tādējādi nodrošinot priekšrocības projektu iesniegumu ranžēšanas procesā. |
| 4.3.2. | *Jautājums uzdots seminārā:* Jauns komersants – darba samaksa un apgrozījums – nav skaidri saprotami izņēmuma gadījumi. Vai varētu paskaidrot, jo arī Kritēriju piemērošanas metodikā neredzu, ka tas būtu skaidrots, vienkārši pateikts:**Kritērijā piešķir 4 punktus**, ja projekta iesniedzēja mēneša vidējā bruto darba samaksa darbiniekiem, ir 100-119.99% no mēneša vidējās bruto darba samaksas apmēra tautsaimniecībā iepriekšējā gadā.**Ja vērtējums ir zemāks par 4 punktiem, tad projekta iesniegumu noraida.** **Kritērijā piešķir 4 punktus**, ja projekta iesniedzēja apgrozījums pēdējā gada laikā ir vismaz divas reizes lielāks kā projekta plānotais publiskais finansējums vai jauniem komersantiem ja projekta iesniedzēja apgrozījums pēdējā gada laikā ir 300 000 EUR.**Ja vērtējums ir zemāks par 4 punktiem, tad projekta iesniegumu noraida.** | *Atbilde sniegta 12.03.2025. seminārā*Ja komersants, kas atbilst jauna komersanta statusam, nevar nodrošināt Kritēriju piemērošanas metodikas kvalitātes kritērijos Nr.4.1. un 4.2. noteiktās minimālās prasības, minētie kritēriji var netikt piemēroti saskaņā ar SAM MK noteikumu 15.punktu un līdz ar to projekta iesniegums netiek noraidīts, ja minētajos kritērijos vērtējums ir 0. Savukārt, gadījumā, kad minētā projekta iesniedzēja finanšu rādītāji ir pietiekami, lai izpildītu metodikā iekļautās prasības (t.i. ja projekta iesniedzēja, kas atbilst jauna komersanta statusam, apgrozījums pēdējā gada laikā ir bijis vismaz 300  000 *euro*) punkti minētajos kritērijos tiek piemēroti atbilstoši iekļautajam kritēriju piemērošanas skaidrojumam, tādējādi nodrošinot priekšrocības projektu iesniegumu ranžēšanas procesā. |
| 4.3.3. | *Jautājums uzdots seminārā:* Vai jaunais komersants 4.1. un 4.2. kritērijos saņem 0 no iespējamajiem 16 punktiem? | *Atbilde sniegta 12.03.2025. seminārā*Ja komersants, kas atbilst jauna komersanta statusam, nevar nodrošināt Kritēriju piemērošanas metodikas kvalitātes kritērijos Nr.4.1. un 4.2. noteiktās minimālās prasības, minētie kritēriji var netikt piemēroti saskaņā ar SAM MK noteikumu 15.punktu un līdz ar to projekta iesniegums netiek noraidīts, ja minētajos kritērijos vērtējums ir 0. Savukārt, gadījumā, kad minētā projekta iesniedzēja finanšu rādītāji ir pietiekami, lai izpildītu metodikā iekļautās prasības (t.i. ja projekta iesniedzēja, kas atbilst jauna komersanta statusam, apgrozījums pēdējā gada laikā ir bijis vismaz 300  000 *euro*) punkti minētajos kritērijos tiek piemēroti atbilstoši iekļautajam kritēriju piemērošanas skaidrojumam, tādējādi nodrošinot priekšrocības projektu iesniegumu ranžēšanas procesā. |
| 4.3.4. | *Jautājums uzdots rakstiski:* 1. Jautājumu, **kā tiks vērtēti jauni komersanti kvalitātes kritēriju 4.1 un 4.2 vērtēšanas kontekstā**, ar kolēģi sapratām ļoti dažādi.Piemērs: Uzņēmums “X” dibināts 2023. gada jūlijā, neto apgrozījums par periodu no dibināšanas brīža līdz 31.12.2024 ir 25’000 EUR, vidējais darbinieku skaits ir 0 un attiecīgi arī vidējā bruto darba samaksa darbiniekiem ir 0 (vai neattiecas?).Versija 1: šādā gadījumā Uzņēmums “X” var pretendēt atlasē un netiks noraidīts, bet kvalitātes kritērijos 4.1 un 4.2 saņems attiecīgi 0 un 0 punktus, un stāsies vienā rindā ar citiem uzņēmumiem, kam šeit ir, piemēram, maksimālie punkti. Respektīvi, pieteikties atlasē Uzņēmums “X” var, bet jārēķinās ar to, ka tam būs mazāk punktu nekā pieredzējušiem uzņēmumiem.Versija 2: Uz Uzņēmumu “X” kā jaunu uzņēmumu kvalitātes kritēriji 4.1 un 4.2 neattiecas. Jauni uzņēmumi tiek īpaši atbalstīti un nekonkurē ar pieredzējušiem uzņēmumiem.Kura ir pareizā versija? | *Atbilde sniegta rakstiski:*Projektu iesniegumu vērtēšana notiek atbilstoši atlases nolikuma IV sadaļā “Projektu iesniegumu vērtēšanas kārtība” noteiktajai kārtībai. Atlases nolikuma 25.punkts nosaka, ja projektu iesniegumos pieprasītais finansējums ir lielāks nekā SAM pasākuma trešāsatlases kārtai pieejamais finansējums, pēc projektu iesniegumu izvērtēšanas atbilstoši nolikuma 24. punktā noteiktajam, t.i., vispirms izvērtējot visus neprecizējamos un izslēdzošos kritērijus, un izvērtējot kvalitātes kritērijus Nr. 4.4., Nr. 4.5. un Nr. 4.6, vērtēšanas komisija projektu iesniegumus sarindo prioritārā secībā, lai noteiktu, kuru projektu īstenošanai finansējums ir pietiekams. Prioritārā secība tiek veidota, ievērojot šādus nosacījumus: 1. ja vairākiem projektu iesniegumiem ir piešķirts vienāds punktu skaits, tad prioritāri ir atbalstāms projekta iesniegums, kas saņēmis lielāku punktu skaitu kvalitātes kritērijā Nr. 4.3.,
2. ja arī pēc kvalitātes kritērija Nr. 4.3. projektu iesniegumi saņem vienādu vērtējumu, tad prioritāri atbalstāms ir projekta iesniegums, kas saņēmis lielāku punktu skaitu kvalitātes kritērijā Nr. 4.4.,
3. ja arī pēc kvalitātes kritērija Nr. 4.4. vērtējuma projektu iesniegumi saņem vienādu vērtējumu, tad prioritāri atbalstāms ir projekta iesniegums, kura juridiskā adrese vismaz gadu līdz projekta iesnieguma iesniegšanai vai jauniem komersantiem – kopš to dibināšanas ir no Latvijas statistiskā reģiona ar zemāko iekšzemes kopproduktu, secīgi sarindojot projektu iesniegumus pēc Latvijas statistisko reģionu iekšzemes kopprodukta apjoma, atbilstoši Centrālās statistikas pārvaldes datiem.

Ņemot vērā atlases nolikumā noteikto vērtēšanas kārtību, secināms, ka šī pasākuma ietvaros visi projekta iesniegumi tiek sarindoti prioritārā secībā atbilstoši 24. un 25.punktā noteiktajai kārtībai, nenodalot atsevišķi komersantus, kas atbilst jauna komersanta statusam. |
| Flag1 with solid fill4.3.5. | *Jautājums uzdots rakstiski:*SAM MK 14.2. punkts nosaka - pretendenta mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā.Sakiet, lūdzu, vai aprēķinā izmanto Latvijā nodarbinātos darbiniekus vai visus nodarbinātos (tai skaitā darbiniekus, kas tiek nodarbināti citās ES valstīs, attiecīgi veicot nodokļu nomaksu attiecīgajās valstīs)? | *Atbilde sniegta rakstiski:*Kritēriju piemērošanas metodikas kvalitātes kritērijs Nr.4.1. paredz, ka vidējā bruto darba samaksa tiek aprēķināta, izmantojot VID datu bāzē pieejamo informāciju par pēdējā noslēgtā finanšu gada darbinieku atalgojumu, t.i., tiks ņemti vērā 2024.gada darbinieku atalgojuma dati. Līdz ar to vidējās bruto darba samaksas aprēķinā, izmantojot VID datu bāzes, tiek iekļauti tikai tie darbinieki, kuri ir nodarbināti Latvijā un par kuriem ir sniegta informācija VID (t.i., darba devēja ziņojumi un nodokļu nomaksa Latvijā). |
| Flag1 with solid fill4.3.6. | *Jautājums uzdots rakstiski:*Atbilstoši projektu atlases nolikumā norādītajām prasībām, projekta iesniedzēja mēneša vidējai bruto darba samaksai darbiniekiem nedrīkst būt zemākai par mēneša vidējās bruto darba samaksas apmēru tautsaimniecībā iepriekšējā gadā.Ņemot vērā mūsu uzņēmuma darbības specifiku, uzņēmumā ir nodarbinātas vairākas personas, ar kurām ir noslēgtas darba tiesiskās attiecības, taču darba pienākumi tiek veikti neregulāri — atbilstoši faktiskajai nepieciešamībai un pēc pieprasījuma (mainīgā darba grafikā). Ir arī periodi, kuros minētās personas faktiski netiek nodarbinātas, lai gan darba līgumi ar uzņēmumu joprojām ir spēkā. Tāpat lūdzam norādīt, vai vidējās darba samaksas aprēķinā iekļaujamas arī personas, kuras uz aprēķina veikšanas brīdi atrodas bērna kopšanas atvaļinājumā? | *Atbilde sniegta rakstiski:*Informējam, ka Kvalitātes kritēriju piemērošanas metodikas kvalitātes kritērija Nr.4.1. skaidrojumā ir veikti precizējumi, tai skaitā precizējot vidējo bruto darba samaksas aprēķina formulu. Ar precizēto dokumentu aicinām iepazīties tīmekļvietnē <https://www.cfla.gov.lv/lv/1-2-1-1-k-3>.Kritēriju piemērošanas metodikas kvalitātes kritērijs Nr.4.1. paredz, ka vidējā bruto darba samaksa tiek aprēķināta, izmantojot VID datu bāzē pieejamo informāciju par pēdējā noslēgtā finanšu gada darbinieku atalgojumu, t.i., tiks ņemti vērā 2024.gada darbinieku atalgojuma dati. Mēneša vidējo bruto darba samaksu aprēķina, dalot bruto jeb aprēķināto darba samaksas fondu ar vidējo darbinieku skaitu normāla darba laika vienībās. **Kopējā bruto darba samaksa**: Tas ir kopējais darba samaksas apmērs, ko uzņēmums izmaksājis darbiniekiem noteiktā periodā (pēdējā noslēgtā finanšu gadā) **Vidējais darbinieku skaits pilna darba laika vienībās**: Lai iegūtu salīdzināmu rādītāju, visu darbinieku nostrādātais laiks tiek pārrēķināts pilna darba laika vienībās. Ja darbinieks strādā nepilnu slodzi, viņa darba laiks tiek izteikts kā pilnas slodzes daļa, ko aprēķina dalot bruto samaksu ar pusslodzes ietvaros nostrādātajām stundām un reizina ar pilnas slodzes stundu skaitu. Picture 2002108791, PictureAttiecībā par darbiniekiem, kas atrodas bērnu kopšanas atvaļinājumā, personas, kas atrodas bērna kopšanas atvaļinājumā, netiek iekļautas vidējās bruto darba samaksas aprēķinā, jo tām nav aprēķinātas bruto algas attiecīgajā periodā. |
| Flag1 with solid fill4.3.7. | *Jautājums uzdots rakstiski:*Pastāv saistīto uzņēmumu grupā, kurā darbinieks tiek nodarbināts uz nepilnu slodzi vairākos uzņēmumos, kopā veidojot starp visām slodzēm pilnu slodzi.Attiecīgi, projekta pieteicējam veidojas situācija, ka vidējās algas aprēķins, ja skatās tikai darbinieku skaitu pret bruto samaksu varētu neatbilst 4.1. kritērijā noteiktajai prasībai. Tomēr projekta pieteicējs šobrīd gatavo gada pārskatu, kurā norādīs Pilna laika ekvivalenta aprēķinu darbiniekiem, pēc kura rēķinot pilnās slodzes pret bruto samaksu veidosies atbilstoši 4.1. prasībām.Jautājums- Vai šis aspekts tiks ņemts vērā piemērojot 4.1. kritērija izvērtēšanu? | *Atbilde sniegta rakstiski:*Kritēriju piemērošanas metodikas kvalitātes kritērijs Nr.4.1. paredz, ka vidējā bruto darba samaksa tiek aprēķināta, izmantojot VID datu bāzē pieejamo informāciju par pēdējā noslēgtā finanšu gada darbinieku atalgojumu, t.i., tiks ņemti vērā 2024.gada darbinieku atalgojuma dati. Vidējā bruto darba samaksa tiek rēķināta pēc šādas formulas:a) mēneša vidējo bruto darba samaksu nosaka, dalot bruto jeb aprēķināto darba samaksas fondu ar vidējo darbinieku skaitu normāla darba laika vienībās; Kopējā bruto darba samaksa: Tas ir kopējais darba samaksas apmērs, ko uzņēmums izmaksājis darbiniekiem noteiktā periodā (pēdējā noslēgtā finanšu gadā) Vidējais darbinieku skaits pilna darba laika vienībās: Lai iegūtu salīdzināmu rādītāju, visu darbinieku nostrādātais laiks tiek pārrēķināts pilna darba laika vienībās. Ja darbinieks strādā nepilnu slodzi, viņa darba laiks tiek izteikts kā pilnas slodzes daļa,  ko aprēķina dalot bruto samaksu ar pusslodzes ietvaros nostrādātajām stundām un reizina ar pilnas slodzes stundu skaitu.b) projekta iesniedzēja darbinieku vidējo bruto darba samaksu salīdzina pret mēneša vidējo darba bruto samaksu 2024. gadā tautsaimniecībā, informācija publicēta Centrālās statistikas pārvaldes tīmekļa vietnē (<https://stat.gov.lv/lv/statistikas-temas/darbs/alga/tabulas/dsv041-stradajoso-menesa-videja-darba-samaksa-regionos-eiro?themeCode=DS>) (Laika periods –2024.gads, Sektors – pavisam, Bruto/Neto – bruto, Teritoriālā vienība – Latvija). |
| **Kvalitātes kritēriji Nr.4.6.3.** |
| 4.4.1. | *Jautājums uzdots rakstiski:*Lai izpildītu kvalitātes apakškritēriju 4.6.3 un saņemtu 1 punktu, vai pietiek, ka piesaistām testēšanas centru, nododot tam izpildīt vienu no projekta aktivitātēm - testēšanu atbilstoši STANAG 2280. Un vai nodomu protokols ar šo testēšanas centru ir pietiekošs dokuments, kas pamato, ka projekta rezultāts būs ar starptautisku raksturu (pielietojumu) un projekta izstrādē tiks iesaistīti ārvalstu partneri (apakškritērijā 4.6.3 saņemot 1 punktu)? | *Atbilde sniegta rakstiski:*Kritēriju piemērošanas metodikā kvalitātes apakškritērijs Nr.4.6.3. paredz, ka 1 punkts tiek piešķirts, ja no ārvalstu partnera tiek iegādāti pakalpojumi, kas nepieciešami rūpnieciskā pētījuma, eksperimentālās izstrādes vai tehniski ekonomiskās priekšizpētes darbībām, tādējādi palīdzot sasniegt pētniecības projektā definētos rezultātus un mērķus starptautiskā mērogā, veicinot iesaisti jaunos starptautiskos projektos, vai palīdzot sasniegt citus definētos rezultātu rādītājus saistībā ar dalību starptautiskajās iniciatīvās. Lai apliecinātu projekta starptautisko raksturu un sadarbību ar ārvalstu partneriem, projekta iesniedzējs iesniedz nodomu protokolu vai citu līdzvērtīgu dokumentu, kas apliecina sadarbības aktivitātes ar projekta ārvalstu partneri/-iem, skaidri norādot arī partnera/-u iesaistes lomu projektā. Ņemot vērā iepriekš minēto, kvalitātes kritērijā Nr.4.6.3. var saņemt 1 punktu, ja no testēšanas centra tiek iegādāts pakalpojums, kas šajā gadījumā ir testēšana atbilstoši STANAG 2280, attiecīgi kā pamatojošo dokumentu pievienojot nodomu protokolu.  |

1. Pieejams šeit: [*https://www.cfla.gov.lv/lv/1-2-1-1-k-3*](https://www.cfla.gov.lv/lv/1-2-1-1-k-3)  [↑](#footnote-ref-2)
2. Pieejams šeit: [*https://likumi.lv/ta/id/355886-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju*](https://likumi.lv/ta/id/355886-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) [↑](#footnote-ref-3)
3. Pieejams šeit: [*https://eur-lex.europa.eu/eli/reg/2014/651/oj/?locale=LV*](https://eur-lex.europa.eu/eli/reg/2014/651/oj/?locale=LV) [↑](#footnote-ref-4)